**STEPHEN KING**

Va entrar i en arribar al menjador ja va veure que tot estava amunt i avall. Era normal, era dilluns. Ella ja sabia que la prioritat aquell dia era endreçar. Així que quasi sense pensar-s’ho, va anar cap a la cambra de la planxa i a l‘obrir la bossa, ja va veure el llibre. Es va posar la bata i les xancles i se’n va anar directa cap a l’estudi a deixar-lo.

Va recórrer amb els ulls la prestatgeria, en va descobrir títols nous, va somriure però de seguida va recordar tota la feina que l’esperava aquell dia. Quan acabés hi tornaria. Dubtava si agafava aquell d’en Reverte que li feia gràcia o anar a la biblioteca a buscar-ne algun de l’autora que havia acabat de llegir i li havia agradat tant.

Va començar a fer la feina i mentre la feia, recordava com va començar aquella passió de llegir, quan va demanar a la Lluïsa, la propietària del pis, si podia recomanar-li i fins i tot si podia prendre prestat, algun d’aquells llibres que veia cada setmana perfectament ordenats i posats al seu lloc. Es notava que els llibres allí significaven més que alguna cosa utilitzada i acabada, que passa a formar part de la decoració de l’espai. La Lluïsa va estar encantada i va iniciar-se una simbiosi entre les dues, creada per l’intercanvi d’impressions i opinions sorgides en l’afició de la lectura.

Feia ja uns mesos des de que va veure, tot planxant, un documental de la cadena dos, titulat ‘’Stephen King’’, sempre veia documentals quan planxava, o més ben dit, sempre que li l permetia la feina, que s’havia iniciat en l’afició.

 Aquell documental li va obrir una porta a una activitat molt gratificant. Tots els documentals li mostraven coses interessants, però aquell podria integrar-lo en la seva vida, i això feia que estès agraïda d’haver-lo descobert.

Era un documental on es parlava de la vida d’aquest escriptor, del perquè dels seus llibres i també del perquè de la literatura. Ell declarava en l’entrevista, ‘’…aprender a pensar no sucede de forma natural, como aprender a andar. Aprender a pensar es el resultado de un trabajo duro y un esfuerzo constante, y la habilidad para pensar con claridad y con lógica es necesaria para tomar buenas decisiones, y la capacidad de pensar con claridad, crece con la capacidad de leer’’. Tota una revelació per a ella.

Va decidir provar d’endinsar-se en un llibre, d’intentar descobrir tot allò que havia sentit, i des d’aleshores havia llegit tant com havia pogut. Aprofitava els moments que tenia, que solia ser quan tots ja dormien, i esgarrapava tot el temps que la seva son li permetia.

Anava a buscar la Júlia a 2 quarts de cinc. Era la seva filla petita, i per això la nineta dels seus ulls. Passaven juntes la tarda, jugaven i feien els deures plegades. Sabia que això era una de les tasques més importants que podia fer en el dia.

Poc a poc anaven acabant tots. Així que quan van haver sortit de la taula per anar a entaforar-se al sofà per veure les notícies, ella va arreplegar els plats i tot seguir va anar a donar la bona nit a la Júlia. Ella estava llegint, aquell conte que havien comprat en el mercadet. A l’acabar la pàgina va exclamar que bonic el paisatge i i que divertit ha estat el que han fet, però no acabo d’entendre perquè el Peter s’ha enfadat, mare m’ho expliques?.

\* el documental i la declaració de Stephen King és real.

Stephen’s soul